**PÁLYÁZATI FELHÍVÁS**

*Martonvásár Város Önkormányzata Képviselő-testületének Humán Bizottsága - az 1/2014. (II.12.) önkormányzati rendeletének 4. melléklete 2.2.1. pontja szerint átruházott hatáskörében eljárva – pályázatot hirdet*

**szociálisan rászoruló, jól tanuló általános- és középiskolai tanulók részére**

**A támogatásra való jogosultság feltételei**

* a törvényes képviselő a településen bejelentett állandó lakóhellyel vagy tartózkodási hellyel rendelkezzen és életvitelszerűen is itt éljen,
* családjában az egy főre jutó jövedelem ne haladja meg a mindenkori öregségi nyugdíj legkisebb összegének 350 %-át, (2020. évben 99.750,- Ft),
* a tanulói jogviszonnyal rendelkező gyermek – a testnevelés, ének-zene, képzőművészet-rajz, vizuális nevelés, technika, dráma, magatartás és szorgalom tárgyak, osztályzatok nélkül - számított tanulmányi átlaga legalább 4,00 legyen, vagy a tantárgyi követelményeket legalább 75 %-os szinten teljesítse. Nem részesíthető támogatásban az, aki szöveges értékeléssel rendelkezik.

**A támogatásra való jogosultság megállapításánál *előnyben* részesül az a pályázó**

* akinek gyermeke tanulmányai során egy szaktárgyból kiemelkedő teljesítményt nyújtott (országos versenyen elért 1-25. helyezés),
* aki családjában legalább két 25 év alatti gyermeket taníttatnak (alap-, középfokú vagy felsőoktatás nappali tagozatán),
* aki gyermekét, gyermekeit egyedül neveli.

**A támogatás összege gyermekenként évente legfeljebb**

* 100.000.-Ft általános iskolai tanulmányokat folytató tanuló esetén, valamint
* 125.000,- Ft középiskolai tanulmányokat folytató tanuló esetén.

A pályázatokat az önkormányzati rendelet 3. számú melléklete szerinti pályázati adatlapon kell benyújtani. Pályázati adatlapok igényelhetőek személyesen a Martonvásári Polgármesteri Hivatal (2462 Martonvásár, Budai út 13.) lakosságszolgálatán, valamint letölthetőek Martonvásár Város honlapjáról (www.martonvasar.hu).

**A pályázatok benyújtásának módja: személyesen vagy postai úton a Martonvásári Polgármesteri Hivatalban (2462 Martonvásár, Budai út 13.).**

**A pályázatok benyújtási határideje: 2020. október 30. 12.00 óra**

**FIGYELEM! Martonvásár Város Önkormányzata a koronavírus járványra való tekintettel fenntartja a jogot arra, hogy járványhelyzet súlyosbodásának esetén a pályázatot visszavonja.**

**A pályázatokról a Martonvásár Város Önkormányzat Képviselő-testületének Humán Bizottság hoz döntést a beadási határidőt követő soros ülésén. A pályázat elbírálásáról a pályázókat a Bizottság 30 napon belül értesíti.**

**Felhívom figyelmüket, hogy a Humán Bizottság döntése nyilvános.**

Martonvásár, 2020. szeptember 29.

 Kuna Ferenc

 bizottság elnöke